तलीम संबंधी ते साहित्यक कम्मै दी इक कड़ी इंदी लिय़ाकत दा गै इक नमूना ऐ। शायर-ए-कश्मीर पीरज़ादा गुलाम ऐहमद, “मैहजूर” दे सपुत्तर स्व०मुहम्मद अमीन, (“इबने मैहजूर”) हे, ए कोई जादा पढ़े-लिखे नेसे। अंदाजन कोई अठमीं तक पढ़े दे हे। एदे बावजूद तारीख-ए-कश्मीर ते जगहें दे नाएं बारै इंदी जानकारी हरान करी देने आली ही। इनें गी इस बारै बी काफी जानकारी ही जे केह्‌ड़ी-केह्‌ड़ी कताब, किस-किस बारै छपी दी ऐ। इंदी गै मदद दै जरियै कल्चरल अकैडमी सिरिनगर नै कशमीर संबंधी इन्साइकलोपीडिया दा कम्म अपनै हत्थै च लैता हा। शाह् साह्‌ब नै डायरैक्टर ऐजूकेशन गी आखी-खुआइयै 1951 ई० च इबने मैहजूर गी रिसर्च दे कम्मै आस्तै, मुन्शी दे तौर पर नौकरी दुआई दित्ती।